
VOLKSVERGADERING

KENNIS GESKIED HIERMEE VAN DIE

VYFDE VOLKSVERGADERING

VAN DIE GELOFTEVOLK VAN SUID-AFRIKA
Die Geloftevolk is daardie volk wat gekenmerk word en gebonde is aan ons hemelse Vader by wyse van die Skrifte en die daaropvolgende geskiedenis, maar veral weens die geloftes wat sedert volksplanting tot stand gekom het, te wete:– Die Geloftes van: Van Riebeeck [1654]; Bloedrivier [1838] en Paardekraal [1880]. Ons is vanaf die begin die Geloftevolk!
Tema: As die HERE [JHWH] God is, volg Hom na!
Datum: D.V. 27-29 September 2013
Plek: Dankbaar CVO Skool, Bloemfontein  
Geagte Volksgenoot

Toe Elia die hele volk byeengeroep het by Karmel, was hy die enigste profeet van die HERE [JHWH] wat oorgebly nadat al die profete gedood is deur Isébel, die vrou van koning Agab. Hul koninkryk is deur afgodsdiens gekenmerk, en het onder strafgerig van hongersnood verkeer. Elia het die Baälprofete uitgedaag by die offeraltaar en hul laat doodmaak, maar moes daarna vlug omdat Isébel hom om die lewe wou bring. Tydens sy vlug ontmoet Hy die Almagtige God, voor wie se Aangesig hy gestaan het, en word hy onder andere meegedeel dat naas hom, daar nog 7000 in die volk was wat die knie voor die Baäls nie gebuig het nie. 
Vandag verkeer ons as volk weer onder strafgerig, wat net toegeskryf kan word aan afgodery. Volgens 2 Kor.6:14-7:1 mag ons nie in dieselfde juk trek as die heiden nie, en dat ons onder sulke omstandighede Godverlate sal wees. Omdat ons Sy Naam vergeet het en ander gode in ons midde toegelaat het, het ons Vader dit bemerk en ons dienooreenkomstig onder strafgerig gebring ter bekering [Ps.44:21-22].
Die huidige bestel waarin ons verkeer is ‘n strafgerig, en bly ontoereikend vir almal wat opreg voor die Aangesig van die HERE [JHWH] wil leef – soos in die dae van Elia. Daar mag geen vreemde god by ons wees nie en ons mag hulle name nie op ons lippe neem nie [Ps.16:4 en 81:9-10]. Waarsêery, goëlery, towery en dies meer, mag nie in ons midde gevind word nie - Deut.18:9-14.
Daarom sal ons volk moet besluit wie ons wil dien. Ons kan tog nie twee Here dien nie, wat beteken dat die maak van kompromieë met heidene buite die kwessie is. Elia het die volk voor ‘n keuse gestel: 1Kon.18:21  “En Elía het nader gekom na die hele volk en gesê: Hoe lank hink julle op twee gedagtes? As die HERE God is, volg Hom na; en as Baäl dit is, volg hom na! Maar die volk het hom niks geantwoord nie.”  -  Josua het dieselfde gedoen: Jos 24:15  "Maar as dit verkeerd is in julle oë om die HERE te dien, kies dan vir julle vandag wie julle wil dien: òf die gode wat julle vaders daar oorkant die Eufraat gedien het, òf die gode van die Amoriete in wie se land julle woon; maar ek en my huis, ons sal die HERE dien.” - en Petrus en Johannes het ook, ten spyte van owerheidsbeswaar, dit onmoontlik geag om te swyg oor die evangelie; dit was immers hul opdrag – Matt.28:19.
Soos wat baie Suid Afrikaners verkies om die huidige demokrasie te volg, het ons as Geloftegenote ’n VERPLIGTING om ons geloftes te betaal – Deut.23:21-23 en Pred.5:3-5. By versuim daarvan moet die huidige toedrag van sake [waaronder volksmoord] ons nie verbaas nie – dit is ons lot. 
Die Geloftevolk Koördineringskomitee [GKK] nooi volksgenote hiermee uit na hierdie vergadering met die erns van die volgende Skrif: Ps.81:14-15 “Ag, as my volk maar na My wou luister, Israel in my weë wou wandel! Gou sou Ek hul vyande onderwerp en my hand teen hul teëstanders uitstrek.” Bloedrivier en die Eerste Vryheidsoorlog getuig hiervan. Laat ons daarom in gehoorsaamheid ons losmaak van onbybelse praktyke en ons Almagtige God navolg, in Sy weë wandel, ons geloftes betaal en in geloof wag op die verandering van ons lot. 
Vanjaar is dit die 175ste herdenking van die Slag van Bloedrivier, asook die 132ste herdenking van die Eerste Vryheidsoorlog. Beide oorloë se oorwinnings is direk toe te skryf aan die onderskeie geloftes wat aan Vader JHWH [die HERE] voorgelê is.
        Die outentieke Gelofte van Bloedrivier kom neer op die totstandkoming van ’n Volksregering binne Skriftuurlike verband, waar dit die HERE [JHWH] behaag, en ons moet Hom bly smeek totdat die gelofte volbring is [die Huis gestig is] – sien: Die outentieke weergawe van die Bloedrivier Gelofte, by  www.volksvergadering.co.za 

Hierdie Volksvergadering word belê ingevolge besluite geneem tydens vorige Volksvergaderings waarop o.a. besluit is dat (a) Die Geloftevolk se vrywordings-proses geskoei moet wees op die nakoming van die Volksgeloftes,  (b) dat dit Skrifgefundeerd moet wees, en (c) dat dit ‘n Teokratiese Staatsbestel vereis. 

Spreekbeurte: Soos in die verlede word Volksgenote hiermee uitgenooi om spreekbeurte, wat betrekking het op die voortbestaan van die Geloftevolk, aan te vra voor 9 September 2013. Na gelang van die aantal aansoeke sal die komitee u in kennis stel van die tyd en duur van u spreekbeurt. Kontak die dagbestuur by: vrkomitee@gmail.com Die volledige sakelys sal D.V. bekend gemaak word op 16 September 2013 – sien: www.volksvergadering.co.za of facebook  – Volksvergadering – Soek My en julle sal lewe.
GKK Dagbestuur: 
Dr. Ronnie van der Merwe, Voorsitter – 023 741 8723, cavdmerwe11@telkomsa.net
Flip Swanepoel – 082 4554 303, flip.swanepoel@gmail.com
Phillip Groenenstein 083 334 1547, pgroenenstein@smart-trade.biz
Johan Erasmus - 083 615 7079, jgerasmus777@gmail.com
Kobus Botes – 072 997 0583, kbotesalgkontr@gmail.com

